**Zmluva o dielo**

**k projektu „Modernizácia trolejbusových tratí Miletičova – Jelačičova – Žellova a Záhradnícka – Karadžičova“**

uzavretá podľa § 536 a nasl. zákona č. 513/1990 Zb. Obchodný zákonník v znení neskorších predpisov (ďalej len „**ObZ**“)

(ďalej len „**Zmluva**“)

medzi zmluvnými stranami:

**Hlavné mesto Slovenskej republiky Bratislava,** so sídlom Primaciálne nám. 1, 814 99 Bratislava, zastúpené Ing. Tatiana Kratochvílová, prvá námestníčka primátora na základe rozhodnutia č. 6/2021 primátora hlavného mesta Slovenskej republiky Bratislavy o podpisovaní písomnosti a právnych dokumentov, IČO: 00 603 481, DIČ: 2020372596, IČ DPH: SK2020372596, bankové spojenie: Československá obchodná banka, a.s., číslo účtu (IBAN):SK52 7500 0000 0002 2504 2893, kontaktná osoba:

(ďalej len **„Objednávateľ“**)

a

**\_\_,** so sídlom **\_\_**, zastúpenie: **\_\_**, IČO: **\_\_**, DIČ: **\_\_**, bankové spojenie: **\_\_**, IBAN: **\_\_**, SWIFT: **\_\_**, kontaktná osoba: **\_\_**,

(ďalej len **„Zhotoviteľ**”)

(Objednávateľ a Zhotoviteľ spoločne ďalej tiež ako **„zmluvné strany**”)

**Preambula**

Táto Zmluva sa uzatvára ako výsledok použitia postupu zadávania nadlimitnej zákazky podľa § 66 a nasl. zákona   
č. 343/2015 Z. z. o verejnom obstarávaní v znení neskorších predpisov (ďalej ako „**zákon o verejnom obstarávaní**“ alebo **„ZVO“**).

Zmluvné strany berú na vedomie, že Objednávateľ podľa § 11 ods. 1 zákona o verejnom obstarávaní nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania Zmluvy ostane zapísaný v registri partnerov verejného sektora v súlade s ust. § 11 zákona o verejnom obstarávaní.

Zhotoviteľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení Zmluvy a má povinnosť zapisovať sa do registra partnerov verejného sektora, bol počas celého trvania Zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov, ak sa na neho povinnosť zápisu vzťahuje.

**Článok I  
Predmet Zmluvy**

* 1. Predmetom Zmluvy je záväzok Zhotoviteľa, že pre Objednávateľa vykoná vo vlastnom mene, na vlastnú zodpovednosť a s odbornou starostlivosťou dielo a toto dielo mu odovzdá podľa podmienok Zmluvy. Dielom podľa Zmluvy sú stavebné práce pre projekt „**Modernizácia trolejbusových tratí Miletičová-Jelačičová-Žellová**“/**„Modernizácia trolejbusových tratí Záhradnícka-Karadžičova“** (ďalej len „**Dielo**“), katastrálne územie mestská časť Bratislava – Ružinov.
  2. Zhotoviteľ sa zaväzuje vykonať pre Objednávateľa Dielo, ktorého podrobná špecifikácia je uvedená **v Prílohe č. 1** „**Opis predmetu zákazky**“tejto Zmluvy a podľa projektovej dokumentácie, ktorá tvorí **Prílohu č. 2 „Projektová dokumentácia“** (v elektronickej forme/na CD nosiči, príp. v inej forme) tejto Zmluvy, ktorá bola poskytnutá Zhotoviteľovi ako súčasť súťažných podkladov.
  3. Dielo je vymedzené projektovou dokumentáciou, vrátane oceneného výkazu výmer. V prípade akéhokoľvek obsahového nesúladu medzi projektovou dokumentáciou a výkazom výmer je záväzným dokumentom pre vykonanie Diela projektová dokumentácia.
  4. Zhotoviteľ sa zaväzuje vykonať Dielo podľa projektovej dokumentácie a v súlade podmienkami stanovenými v Zmluve. Zhotoviteľ potvrdzuje, že bol oboznámený so zámerom Objednávateľa, že pozná všetky známe okolnosti staveniska, a že je oboznámený s podmienkami, za ktorých má Dielo vykonať.
  5. Objednávateľ sa zaväzuje riadne a včas vykonané Dielo od Zhotoviteľa prevziať a zaplatiť Zhotoviteľovi dohodnutú cenu vo výške a spôsobom uvedenými v článku II tejto Zmluvy.

**Článok II**

**Cena za Dielo a platobné podmienky**

* 1. Zmluvné strany sa dohodli, že Objednávateľ je povinný zaplatiť Zhotoviteľovi za riadne a včas vykonané Dielo cenu spolu vo výške ........................**EUR** (slovom: ..............................eur) bez DPH, čo predstavuje sumu....................... **EUR** (slovom:.....................)s DPH.
  2. Cena za vykonanie Diela podľa odseku 2.1. Zmluvy je stanovená v zmysle § 3 zákona č. 18/1996 Z. z. o cenách v znení neskorších predpisov v súlade s vyhláškou MF SR č. 87/1996 Z. z., ktorou sa vykonáva zákon o cenách v znení neskorších predpisov a predstavuje odplatu za splnenie všetkých zmluvných záväzkov Zhotoviteľa vyplývajúcich zo Zmluvy a zahŕňa všetky náklady a výdavky Zhotoviteľa na splnenie Zmluvy, t. j. na riadne a včasné zhotovenie a odovzdanie Diela, vrátane potrebného materiálu, dopravy, licenčných poplatkov ako aj primeraného zisku. Podrobná špecifikácia ceny Diela (položkový rozpočet stavebných objektov) tvorí **Prílohu   
     č. 3** „**Návrh na plnenie kritérií – Výkaz výmer“** tejto Zmluvy**.**
  3. Zmluvné strany sa dohodli, že zálohové platby ani platbu vopred Objednávateľ Zhotoviteľovi neposkytne.
  4. Podkladom pre úhradu ceny je faktúra vystavená Zhotoviteľom po vzniku nároku Zhotoviteľa na zaplatenie ceny tohto článku a doručená Objednávateľovi na adresu jeho sídla uvedenú v záhlaví tejto Zmluvy.
  5. Splatnosť faktúry je 60 dní odo dňa jej doručenia do sídla Objednávateľa. Povinnou prílohou faktúry je podpísaný preberací protokol alebo čiastkový preberací protokol, ktorý v súlade so Zmluvu preukazuje dodanie, vykonanie alebo poskytnutie plnenia alebo ucelenej časti plnenia, ktoré je predmetom fakturácie touto faktúrou.
  6. Faktúra musí spĺňať všetky náležitosti podľa zákona č. 222/2004 Z. z o dani z pridanej hodnoty v znení neskorších predpisov. Faktúry musia obsahovať aj nasledovné údaje: odvolávku na číslo Zmluvy, príp. dodatku, popis plnenia v zmysle Predmetu zmluvy a bankové spojenie. Ak faktúra nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená.
  7. Ak Objednávateľ vráti faktúru Zhotoviteľovi v súlade s odsekom 2.6 tohto článku Zmluvy, lehota splatnosti faktúry sa zruší a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  8. Objednávateľ si splní svoj záväzok zaplatiť cenu alebo jej časť bankovým prevodom fakturovanej sumy v prospech účtu Zhotoviteľa, ktorý je uvedený v Zmluve. Za deň zaplatenia fakturovanej sumy sa pre účely tejto Zmluvy považuje deň odpísania peňažnej sumy z účtu Objednávateľa na účet Zhotoviteľa.
  9. K zmene Ceny za Dielo môže dôjsť:
  10. v prípade rozšírenia alebo zúženia predmetu Zmluvy zo strany Objednávateľa; a/alebo
  11. pri zmene technického riešenia požadovaného Objednávateľom;

a to len na základe písomného dodatku k Zmluve, pričom ku každému dodatku, ktorým sa mení rozsah plnenia a Cena za Dielo musí byť priložený:

* + - * 1. písomný súhlas Objednávateľa so zmenou rozsahu plnenia Zhotoviteľa alebo so zmenou technického riešenia časti Diela; a
        2. po položkách ocenený výkaz výmer prác naviac alebo nevykonaných prác písomne odsúhlasený Objednávateľom.

**Článok III**

**Lehota na vykonanie a odovzdanie Diela**

* 1. Zhotoviteľ je povinný prevziať stavenisko formou protokolu o odovzdaní a prevzatí staveniska a začať realizovať stavebné práce do 7 (siedmych) dní odo dňa doručenia písomnej výzvy od Objednávateľa na začatie stavebných prác a ukončiť ich najneskôr do štyroch mesiacov od začiatku realizácie stavebných prác.
  2. Zhotoviteľ sa zaväzuje pri vykonaní Diela postupovať v termínoch podľa schváleného harmonogramu postupného zhotovenia Diela v zmysle Prílohy 7 Zmluvy – Harmonogram výstavby. Meniť a spresňovať termíny a organizáciu práce možno len po vzájomnej dohode Zmluvných strán.
  3. Zhotoviteľ je povinný odovzdať Objednávateľovi vykonané Dielo do 3 (troch) dní od ukončenia stavebných prác odovzdávacím protokolom podľa článku V odsek 5.1 tejto Zmluvy.

**Článok IV**

**Podmienky vykonania Diela**

* 1. Zmluvné strany sú povinné poskytnúť si navzájom všetku potrebnú súčinnosť pri vykonaní Diela, najmä sa vzájomne informovať o všetkých skutočnostiach dôležitých pre riadne plnenie Zmluvy. Objednávateľ je v rámci súčinnosti povinný zabezpečiť vydanie územného rozhodnutia a stavebného povolenia.
  2. Zhotoviteľ predloží doklad pri prevzatí staveniska, ktorým preukáže možnosť nakladania s komunálnymi odpadmi na území hlavného mesta SR Bratislavy, ktorým je overená kópia platnej zmluvy o nakladaní s komunálnymi odpadmi a drobnými stavebnými odpadmi uzatvorenej podľa § 269 ods. 2 Obchodného zákonníka, § 81 ods. 13 zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov a Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 o nakladaní s komunálnymi odpadmi a drobnými stavebnými odpadmi na území hlavného mesta Slovenskej republiky Bratislavy. V prípade, že Zhotoviteľ nezabezpečuje zhodnocovanie a zneškodnenie odpadov sám, preukáže, že pri plnení Zmluvy bude mať zabezpečené služby zariadenia na zhodnocovanie odpadov, služby spaľovne, služby zariadenia na zneškodňovanie odpadov. Zhotoviteľ preukáže splnenie týchto podmienok platným rozhodnutím orgánu štátnej správy v odpadovom hospodárstve, vydaným Zhotoviteľovi alebo jeho zmluvnému partnerovi; v takom prípade Zhotoviteľ predloží zmluvu alebo prísľub, ktorým môže byť zmluva o budúcej zmluve so subjektom, ktorý prevádzkuje zariadenie na zhodnotenie biologicky rozložiteľných odpadov zo zelene, stavebného odpadu, zariadenie na energetické zhodnotenie a zneškodnenie komunálneho odpadu; doklad Zhotoviteľ doloží originálom alebo jeho úradne osvedčenou kópiou.
  3. Miesto realizácie Diela je riadne špecifikované v Prílohe č. 1 tejto Zmluvy.
  4. Zhotoviteľ sa zaväzuje, že všetky práce na Diele vykoná v súlade s platnou legislatívou, predpismi a rozhodnutiami týkajúcimi sa prác v čase ich realizácie (najmä v súlade s územným rozhodnutím a stavebným povolením) a príslušnými STN.
  5. Zhotoviteľ je povinný výlučne na vlastné náklady získať všetky potrebné revízie a zabezpečiť kolaudáciu stavby Diela.
  6. Zhotoviteľ sa zaväzuje, že predmet Zmluvy bude realizovaný kľúčovými odborníkmi uvedenými v **Prílohe č. 6** „**Zoznam kľúčových odborníkov**” tejto Zmluvy, prostredníctvom ktorých Zhotoviteľ preukázal splnenie podmienok účasti podľa § 34 ods. 1 písm. g) ZVO vo verejnom obstarávaní, ktoré predchádzalo uzavretiu tejto Zmluvy. Zmena kľúčového odborníka počas trvania tejto Zmluvy je možná len na základe písomnej odôvodnenej žiadosti Zhotoviteľa, ktorej prílohou budú doklady preukazujúce splnenie podmienok účasti a (navrhovaného kľúčového odborníka na úrovni rovnakej alebo vyššej ako u pôvodného kľúčového odborníka). Zhotoviteľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.
  7. Zhotoviteľ sa zaväzuje počas trvania tejto Zmluvy, a to najmä pri výkone stavebných prác dodržiavať v plnom rozsahu všetky platné právne predpisy, v opačnom prípade zodpovedá Objednávateľovi za všetky škody, ktoré Objednávateľovi nesplnením tohto odseku vznikli.
  8. Zhotoviteľ sa zaväzuje pri výkone stavebných prác dodržiavať všetky platné predpisy bezpečnosti a ochrany zdravia pri práci a na vlastné náklady zabezpečiť koordinátora stavby pre bezpečnosť a ochranu zdravia pri práci podľa platných právnych predpisov, a to až do odovzdania a prevzatia Diela.
  9. Zhotoviteľ je povinný zabezpečiť absolútnu súčinnosť s ďalšími dodávateľmi Objednávateľa.
  10. Pred začiatkom stavebných prác a v prípade potreby aj priebežne počas prác je Zhotoviteľ povinný všetky zmeny v projekte konzultovať s projektantom, ktorý bude pri realizácii poskytovať autorský dozor.
  11. Pred začatím stavebných prác je Zhotoviteľ povinný zabezpečiť vytýčenie všetkých podzemných inžinierskych sietí ich správcami. V prípade kolízie s objektom je Zhotoviteľ povinný ich ochrániť, resp. zabezpečiť ich preloženie v súlade s platnými predpismi. Na určenie hĺbky uloženia podzemných sietí je pred začatím stavebných prác povinný ručne vykopať overovacie sondy.
  12. Ak v súvislosti so začatím prác na stavenisku bude potrebné umiestniť alebo premiestniť dopravné značky podľa predpisov o pozemných komunikáciách, Zhotoviteľ sa zaväzuje obstarať a uhradiť tieto značky ako aj s tým súvisiace práce. Všetky plochy a objekty zariadení staveniska je Zhotoviteľ povinný umiestniť na pozemkoch Objednávateľa. Povolenie na dočasné užívanie verejných a iných plôch a na rozkopávky sa zaväzuje obstarať a poplatky za ne znášať Zhotoviteľ. Poplatky a prípadné pokuty za dlhší ako dohodnutý čas užívania je povinný uhrádzať Zhotoviteľ.
  13. Pri realizácii stavebných prác, križovaní podzemných inžinierskych sietí je Zhotoviteľ povinný dodržiavať všetky predpisy a platné právne normy STN.
  14. Prevádzkové, sociálne, prípadne aj výrobné zariadenia staveniska je povinný zabezpečiť Zhotoviteľ v súlade s projektovou dokumentáciou, ktorá tvorí Prílohu č. 2 tejto Zmluvy. Zhotoviteľ je povinný najneskôr 7 (sedem) dní pred začatím prác predložiť Objednávateľovi v písomnej forme opis organizácie výstavby.
  15. Zhotoviteľ sa zaväzuje na vlastné náklady zabezpečiť ochranu stromovej vegetácie počas stavebných prác podľa platných právnych predpisov, a to až do odovzdania a prevzatia Diela.
  16. Zhotoviteľ je povinný doložiť vážny lístok ako doklad o zabezpečení zhodnotenia/zneškodnenia odpadu a zároveň je povinný nakladať s odpadom v súlade s hierarchiou odpadového hospodárstva.
  17. Zhotoviteľ je povinný, najneskôr ku dňu odovzdania Diela, pripraviť Projekt skutočného vyhotovenia jednotlivých stavebných objektov.
  18. Zhotoviteľ môže na stavbe nasadiť výlučne pracovníkov, ktorí majú požadovanú kvalifikáciu, ktorí vykonávajú potrebné úlohy podľa zmluvne dohodnutých podmienok a v primeranom čase a sú dostatočne vybavení vhodnými bezporuchovými prístrojmi a ochrannými pracovnými prostriedkami v zmysle vyhlášky MPSVaR 147/2013 Z. z. ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností. Zhotoviteľ je zodpovedný za to, že práceneschopnosť, dovolenky a iná absencia pracovníkov neovplyvnia plnenie povinností Zhotoviteľa podľa tejto Zmluvy a nebudú sa považovať za zásah vyššej moci (vis maior). Zhotoviteľ je povinný dodržiavať opatrenia na ochranu majetku Objednávateľa a tretích osôb. Ak Zhotoviteľ vo verejnom obstarávaní, ktorého výsledkom je táto Zmluva, preukázal splnenie podmienok účasti určených podľa § 34 ods. 1 písm. g) zákona o verejnom obstarávaní osobou podľa § 34 ods. 3 zákona o verejnom obstarávaní, musí táto osoba reálne vykonávať stavebné práce alebo služby, na ktoré kapacity poskytla.
  19. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej aj ako „**Pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto Zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
  20. Zhotoviteľ, ak má v záujme zadať časť Diela subdodávateľom, je povinný pri podpise tejto Zmluvy uviesť údaje o všetkých známych subdodávateľoch, údaje o osobe oprávnenej konať za subdodávateľa v rozsahu zoznamu subdodávateľov, ktorý tvorí **Prílohu č. 4** **„Zoznam subdodávateľov“** tejto Zmluvy. Uvedení subdodávatelia pri tom musia spĺňať podmienky účasti podľa § 32 ods. 1 písm. e) a f) týkajúce sa osobného postavenia a neexistencie dôvodov na vylúčenie podľa § 40 ods. 6 písm. f) zákona o verejnom obstarávaní. Za splnenie svojich záväzkov voči Objednávateľovi však zodpovedá Zhotoviteľ v plnom rozsahu tak, ako keby predmet Zmluvy plnil on sám.
  21. Zhotoviteľ je povinný písomne oznámiť Objednávateľovi akúkoľvek zmenu údajov o subdodávateľoch najneskôr do 5 (piatich) kalendárnych dní pred vykonaním zmeny. V prípade zmeny subdodávateľa počas trvania Zmluvy musí subdodávateľ, ktorého sa návrh na zmenu týka, spĺňať rovnaké podmienky ako pôvodný subdodávateľ. Zhotoviteľ je povinný Objednávateľovi najneskôr 10 pracovných dní pred plánovanou zmenou subdodávateľa predložiť písomné oznámenie o zmene subdodávateľa, ktoré bude obsahovať informácie v zmysle Prílohy č. 4 tejto Zmluvy „Zoznam subdodávateľov“. Zhotoviteľ je oprávnený plniť túto Zmluvu alebo jej časť ním navrhnutým novým subdodávateľom, ak ho Objednávateľ písomne schváli. V prípade, ak Objednávateľ do 15 pracovných dní odo dňa, v ktorom mu Zhotoviteľ poskytne všetky údaje o navrhovanom novom subdodávateľovi so všetkými potrebnými podkladmi a dôkazmi písomne Zhotoviteľovi neoznámi, či schvaľuje alebo zamieta návrh nového subdodávateľa, platí, že nového subdodávateľa schválil. Zhotoviteľ nemá automatický nárok na schválenie nového subdodávateľa Objednávateľom. Ak Objednávateľ zamietne návrh nového subdodávateľa, je Zhotoviteľ povinný Zmluvu plniť pôvodným subdodávateľom alebo sám. Proces schvaľovania subdodávateľa nemá vplyv na plynutie lehôt a termíny podľa tejto Zmluvy. Ak Objednávateľ zistí, že subdodávateľ nie je schopný plniť si svoje záväzky, môže od Zhotoviteľa okamžite požadovať náhradu za tohto subdodávateľa alebo aby Zhotoviteľ sám začal zhotovovať časť diela zhotovovaného týmto subdodávateľom.
  22. Zhotoviteľ je povinný viesť odo dňa prevzatia staveniska o prácach, a dodávkach, ktoré vykonáva stavebný denník. Do stavebného denníka sa zapisujú všetky rozhodujúce skutočnosti týkajúce sa realizovaného Diela.
  23. Stavebný denník sa vedie do doby odovzdania a prevzatia Diela a uchováva sa minimálne do doby uplynutia lehoty na uplatnenie práv zo zodpovednosti za vady, resp. zo záruky. V priebehu pracovného času musí byť stavebný denník na stavbe trvalo prístupný.
  24. V prípade ak sa akákoľvek časť Diela a/alebo dokumentácia prislúchajúca k Dielu alebo s Dielom súvisiaca (ďalej len „**Dokumentácia**“), ktorá bola Zhotoviteľom vypracuje, považuje za dielo podľa zákona č. 185/2015 Z. z., Autorský zákon (ďalej len „**Autorský zákon**“), Zhotoviteľ týmto udeľuje v súlade s príslušnými ustanoveniami Autorského zákona Objednávateľovi súhlas vyššie uvedenú časť Diela a/alebo Dokumentáciu voľne používať  podľa vlastného uváženia Objednávateľa. Objednávateľ je oprávnený najmä, nie však výlučne rozmnožovať, spracovávať a upravovať časť Diela a/alebo Dokumentáciu a voľne ich modifikovať a prispôsobovať podľa vlastnej potreby sám, alebo tiež prostredníctvom akýchkoľvek tretích osôb. Takáto licencia je udelená ako nevýhradná, na dobu trvania majetkových práv k vyššie uvedenej časti Diela a/alebo Dokumentácii podľa § 32 Autorského zákona, v neobmedzenom územnom rozsahu a neobmedzenom vecnom rozsahu, pričom Objednávateľ má právo udeliť akejkoľvek tretej osobe sublicenciu alebo postúpiť licenciu v rozsahu udelenej licencie, pričom udelenie sublicencie ani postúpenie licencie nemusí byť v písomnej forme. Zmluvné strany sa zároveň dohodli, že v prípade postúpenia licencie, Objednávateľ nie je povinný informovať autora/Zhotoviteľa o osobe postupníka. Zhotoviteľ týmto vyhlasuje, že takéto použitie časti Diela a/alebo Dokumentácie nie je porušením povinnosti mlčanlivosti podľa tejto Zmluvy. Licenčné poplatky za použitie časti Diela a/alebo Dokumentácie (vrátane odmeny za každé ďalšie použitie časti Diela a/alebo Dokumentácie) sú zahrnuté v cene za dielo podľa článku II. tejto Zmluvy.
  25. Zhotoviteľ sa zaväzuje predložiť Objednávateľovi do 15 dní po podpise Zmluvy poistný certifikát na poistenie Diela, pričom minimálna poistná suma bude vo výške ceny Diela počas jeho realizácie až po prevzatie Diela na základe preberacieho protokolu. Predmetom tohto poistenia bude okrem poistenia Diela aj poistenie zodpovednosti za vadný výrobok.
  26. Zhotoviteľ predloží Objednávateľovi pri podpise Zmluvy poistný certifikát na poistenie zodpovednosti za škodu, pričom minimálna poistná suma bude vo výške hodnoty plnenia podľa zmluvy .
  27. Zhotoviteľ je povinný zabezpečiť, aby poistné zmluvy v zmysle bodu 4.25 a 4.26 boli udržiavané v platnosti a účinnosti po celý čas vykonávania Diela v súlade s podmienkami Zmluvy. Zhotoviteľ je povinný predložiť Objednávateľovi potvrdenie od príslušnej poisťovne o platnosti poistenia kedykoľvek počas realizácie Diela, najneskôr do 3 dní od doručenia žiadosti Objednávateľa.
  28. Vlastníkom zhotovovaného Diela sa stáva Objednávateľ momentom vzniku zhotovovaného Diela alebo jeho časti.
  29. Zhotoviteľ v plnom rozsahu zodpovedá za nebezpečenstvo vzniku škody na Diele, resp. za akékoľvek zhoršenie Diela počas celej doby realizácie Diela (vrátane škôd, ktoré budú spôsobené okrem iného napr. krádežou materiálu, výrobných prostriedkov resp. vandalizmom a pod), t. j. v období od podpísania protokolu o odovzdaní a prevzatí staveniska až do momentu podpísania preberacieho protokolu.
  30. Zhotoviteľ je povinný vykonať všetky potrebné opatrenia potrebné na to, aby sa predchádzalo vzniku akýchkoľvek škôd na Diele, resp. aby sa predchádzalo akémukoľvek zhoršeniu Diela, a to najmä, nie však výlučne:
      1. realizovať nepretržité stráženie staveniska;
      2. realizovať oplotenie staveniska a udržiavať ho na vlastné náklady v plne funkčnom stave počas celej doby vykonávania Diela;
      3. zamedziť prístup na stavenisko akýmkoľvek nepovolaným osobám.
  31. Zhotoviteľ sa zaväzuje zabezpečiť doklady o kvalite materiálov, výrobkov a konštrukcií zabudovaných do Diela a použitých v rámci vykonávania Diela ako jeho súčasť, v súlade so stavebným zákonom, zákonom o štátnom skúšobníctve, vyhláškou o certifikácii výrobkov, zákonom o stavebných výrobkoch, zákonom o technických požiadavkách na výrobky a posudzovaní zhody a inými súvisiacimi právnymi normami a predpismi, ako aj geometrický plán, potvrdenia správcu digitálnej mapy o jej odovzdaní a ostatné náležitosti potrebné k vydaniu oprávnenia k užívaniu Diela (skúšky, oprávnenia, revízie a iné).
  32. Zhotoviteľ je povinný v lehote určenej Objednávateľom poskytnúť Objednávateľovi akúkoľvek súčinnosť požadovanú Objednávateľom v písomnej výzve doručenej Zhotoviteľovi súvisiacu s plneniami podľa Zmluvy, ktorej poskytnutie bude Objednávateľ od Zhotoviteľa požadovať, najmä, avšak nie výlučne, v súvislosti s podávaním žiadosti o nenávratný finančný príspevok z fondov Európskej únie a iných povinností vyplývajúcich zo spolufinancovania z fondov Európskej únie vo vzťahu k riadiacemu orgánu, sprostredkovateľskému orgánu alebo iným oprávneným subjektom.
  33. Zhotoviteľ je povinný strpieť výkon kontroly/auditu súvisiaceho s poskytovanými službami kedykoľvek počas platnosti a účinnosti zmluvy o poskytnutí nenávratného finančného prostriedku, a to na túto činnosť oprávnenými osobami (poskytovateľ NFP, Útvar následnej finančnej kontroly, NKÚ SR, príslušná Správa finančnej kontroly, Certifikačný orgán, Orgán auditu a jeho spolupracujúce orgány, ako aj nimi poverené osoby a prizvané osoby v súlade s príslušnými právnymi predpismi SR a EÚ, splnomocnení zástupcovia EK a Európskeho dvora audítorov) a poskytnúť im všetku potrebnú súčinnosť.
  34. Všetka dokumentácia vytvorená pri realizácii alebo v súvislosti s realizáciou aktivít projektu bude poskytnutá poskytovateľovi nenávratného finančného príspevku a príslušným orgánom SR a EÚ a tieto majú právo na použitie údajov z tejto dokumentácie na účely súvisiace so zmluvou o poskytnutí nenávratného finančného príspevku pri zohľadnení autorských a priemyselných práv Zhotoviteľa.
  35. Zhotoviteľ sa zaväzuje strpieť výkon kontroly Objednávateľa súvisiacej s dodávaným tovarom, prácami a službami kedykoľvek počas trvania Zmluvy, a to oprávnenými osobami Objednávateľa a poskytnúť im všetku potrebnú súčinnosť.
  36. Objednávateľ je oprávnený počas vykonávania Diela spresniť rozsah Diela alebo zmeniť riešenie oproti projektu v nadväznosti na svoje prevádzkové a ekonomické podmienky, alebo prípadné výsledky stavebného konania, ak je to potrebné. Tieto zmeny je možné vykonať dodatkom k Zmluve uzavretým v súlade s § 18 zákona o verejnom obstarávaní.

**Článok V**

**Preberacie konanie**

* 1. Zhotoviteľ je povinný odovzdať Dielo Objednávateľovi bez vád a v lehote podľa článku III Zmluvy. Pojem dielo bez vád pre účely tejto Zmluvy znamená dielo, ktoré spĺňa kvalitatívne a kvantitatívne vlastnosti podľa Zmluvy a zároveň je v súlade so všeobecne záväznými právnymi predpismi. Zhotoviteľ odovzdá Dielo predložením odovzdávacieho protokolu Objednávateľovi. Vo výnimočnom prípade môže Zhotoviteľ po dohode s Objednávateľom odovzdať ucelenú časť Diela formou čiastkového odovzdávacieho protokolu.
  2. Dňom odovzdania Diela podľa odseku 5.1 Zmluvy sa začína preberacie konanie. Preberacie konanie trvá najviac 14 dní od odovzdania Diela. Počas preberacieho konania je Objednávateľ povinný skontrolovať Dielo a je oprávnený oznámiť Zhotoviteľovi skutočnosť, že Dielo ma zjavné vady.
  3. V prípade, že Dielo má zjavné vady, Zhotoviteľ je povinný ich odstrániť a Dielo bez vád Objednávateľovi odovzdať v primeranej lehote poskytnutej Objednávateľom na odstránenie týchto vád, čím začína nové preberacie konanie.
  4. Ak odovzdané Dielo nemá zjavné vady, Objednávateľ doručí bez zbytočného odkladu Zhotoviteľovi preberací protokol, ktorý je podkladom na vystavenie faktúry.
  5. Pre vylúčenie pochybností, odovzdávací, preberací protokol a oznámenie o vadách podpisujú v mene zmluvných strán ich kontaktné osoby špecifikované v článku X odsek 10.1 Zmluvy.

**Článok VI  
Zmluvná pokuta, úroky z omeškania**

* 1. V prípade, ak Zhotoviteľ poruší svoju povinnosť podľa bodu 4.8 alebo 4.19 tejto Zmluvy, je Zhotoviteľ povinný uhradiť Objednávateľovi zmluvnú pokutu vo výške 500,- EUR (päťsto eur), a to aj opakovane.
  2. Ak sa Objednávateľ omešká so zaplatením ceny za Dielo, Zhotoviteľ je oprávnený voči nemu uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.
  3. Zmluvné strany sa dohodli, že Objednávateľ je oprávnený započítať si svoju pohľadávku voči Zhotoviteľovi po lehote splatnosti aj bez súhlasu Zhotoviteľa oproti akejkoľvek splatnej pohľadávke Zhotoviteľa voči Objednávateľovi. O započítaní pohľadávky je Objednávateľ povinný písomne informovať Zhotoviteľa. Na započítanie vzájomných nárokov sa použije ustanovenie § 358 a nasl. ObZ primerane.
  4. Uplatnením zmluvnej pokuty u Zhotoviteľa a/alebo zaplatením zmluvnej pokuty Zhotoviteľom nie je dotknuté právo Objednávateľa uplatňovať u Zhotoviteľa v plnom rozsahu náhradu škody spôsobenú porušením povinností zo strany Zhotoviteľa, na ktoré sa vzťahuje zmluvná pokuta.
  5. Objednávateľ má právo na úhradu preukázateľných sankcií, udelených mu zo strany štátneho odborného dozoru v dôsledku porušenia zmluvných povinností zo strany Zhotoviteľa.

**Článok VII**

**Zodpovednosť za vady**

* 1. Zhotoviteľ zodpovedá za to, že Dielo nemá v čase jeho odovzdania a prevzatia a počas záručnej doby žiadne vady.
  2. Záručná doba na Dielo je 60 mesiacov a začína plynúť dňom doručenia preberacieho protokolu podľa článku V odsek 5.4 Zmluvy. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.
  3. Zhotoviteľ sa zaväzuje v záručnej dobe bezplatne odstrániť reklamované vady Diela bez zbytočného odkladu, najneskôr však v lehote 14 dní od doručenia reklamácie, ak sa zmluvné strany nedohodnú inak. V prípade, ak Zhotoviteľ v lehote na odstránenie vady neodstráni vadu Diela na svoje náklady, vzniká Objednávateľovi nárok voči Zhotoviteľovi na uplatnenie zmluvnej pokuty vo výške 1 500,- EUR (tisícpäťsto eur) za každý deň omeškania s odstránením vady.
  4. Zaplatením zmluvnej pokuty sa Zhotoviteľ nezbavuje povinnosti odstrániť vady Diela. Objednávateľ sa zaväzuje Zhotoviteľovi písomne potvrdiť skutočnosť, že vada Diela bola odstránená, až po jej skutočnom odstránení.

**Článok VIII**

**Ukončenie Zmluvy**

* 1. Zmluva sa uzatvára na dobu určitú, a to do riadneho vykonania Diela a zaplatenia ceny za Dielo. Týmto nie je dotknutý článok VII Zmluvy.
  2. Objednávateľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Zhotoviteľ dostane do omeškania s riadnym vykonaním Diela o viac ako 30 (tridsať) kalendárnych dní;
     2. sa Zhotoviteľ dostane do omeškania s odstránením vád Diela o viac ako 14 (štrnásť) kalendárnych dní; a
     3. dôjde k porušeniu inej zmluvnej povinnosti Zhotoviteľom a ak nedôjde k vykonaniu nápravy ani v primeranej lehote (t. j. minimálne 14 (štrnásť) kalendárnych dní), ktorú na tento účel Objednávateľ Zhotoviteľovi prostredníctvom písomného upozornenia poskytne.
  3. Zhotoviteľ je oprávnený písomne s uvedením dôvodu odstúpenia odstúpiť od Zmluvy, ak:
     1. sa Objednávateľ dostane do omeškania so zaplatením ceny za Dielo o viac ako 30 (tridsať) kalendárnych dní; a
     2. mu Objednávateľ ani po opakovanej písomnej výzve neposkytne objektívne nevyhnutnú súčinnosť podľa Zmluvy po dobu dlhšiu ako 14 (štrnásť) kalendárnych dní.
  4. Nesplnenie povinnosti zápisu do registra partnerov verejného sektora Zhotoviteľa a/alebo subdodávateľa alebo ak bol z registru partnerov verejného sektora vymazaný, môže byť podľa § 19 ods. 3 zákona o verejnom obstarávaní dôvodom na odstúpenie od Zmluvy zo strany Objednávateľa.
  5. Objednávateľ je oprávnený odstúpiť od Zmluvy aj v prípade, ak:

a) v čase jej uzavretia existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) zákona o verejnom obstarávaní;

b) táto nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.

Objednávateľ môže odstúpiť od časti zmluvy, ktorou došlo k podstatnej zmene pôvodnej zmluvy a ktorá si vyžadovala nové verejné obstarávanie.

* 1. Zhotoviteľ berie na vedomie, že zmluvná cena bude spolufinancovaná z Operačného programu Integrovaná infraštruktúra. Objednávateľ je oprávnený odstúpiť od Zmluvy bez akýchkoľvek sankcií aj v prípade, kedy ešte nedošlo k plneniu zo Zmluvy medzi Objednávateľom a Zhotoviteľom a výsledky kontroly Riadiaceho orgánu (Ministerstvo dopravy a výstavby SR), resp. iného orgánu neumožňujú financovanie výdavkov vzniknutých zo Zmluvy.
  2. Zmluva zaniká písomnou dohodou zmluvných strán, pričom nie sú dotknuté nároky zmluvných strán na náhradu škody, úroky z omeškania a nároky na zaplatenie zmluvnej pokuty ani iné nároky, ktoré zo svojej povahy majú pretrvávať aj po zániku Zmluvy.
  3. V prípade odstúpenia od Zmluvy, táto Zmluva zaniká dňom, v ktorom bolo oznámenie o odstúpení doručené druhej zmluvnej strane.

**Článok IX**

**Doručovanie**

* 1. Zmluvné strany sa dohodli, že písomnosť podľa tejto Zmluvy je možné doručovať:
     1. elektronicky;
     2. osobne;
     3. poštou;
     4. kuriérom.
  2. Pre doručovanie sa použijú adresy zmluvných strán uvedené v záhlaví a v článku X odsek 10.1 tejto Zmluvy. V prípade akejkoľvek zmeny adresy určenej na doručovanie písomnosti na základe tejto Zmluvy sa zmluvná strana zaväzuje o tejto zmene bezodkladne, najneskôr však do 7 kalendárnych dní od kedy zmena nastane, písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená druhej zmluvnej strane.
  3. Zmluvné strany sa dohodli, že písomnosť sa na účely tejto Zmluvy považuje za doručenú dňom jej prevzatia zmluvnou stranou, ktorej je adresovaná alebo dňom odmietnutia jej prevzatia zmluvnou stranou, ktorej je adresovaná alebo uplynutím úložnej lehoty na pošte, a to aj v prípade, že sa adresát o uložení zásielky nedozvedel.

**Článok X**

**Spoločné a záverečné ustanovenia**

* 1. Zmluvné strany na účely vykonania Diela komunikujú tak, ako je stanovené v článku IX tejto Zmluve. Kontaktnou osobou na účel komunikácie pri plnení Zmluvy, vrátane vykonania Diela, vystavovania, zasielania a podpisovania odovzdávacích a preberacích protokolov a faktúr je:
     1. za Objednávateľa ................
     2. za Zhotoviteľa ................
  2. Zhotoviteľ nie je oprávnený bez písomného súhlasu Objednávateľa započítať akékoľvek svoje pohľadávky a nároky voči Objednávateľovi proti pohľadávkam a nárokom Objednávateľa, ani bez písomného súhlasu Objednávateľa previesť akékoľvek práva a povinnosti z tejto Zmluvy na tretiu osobu.
  3. Na Zmluvu sa vzťahujú Všeobecné zmluvné podmienky hlavného mesta SR Bratislavy pre vybrané zmluvné vzťahy, ktoré sú výsledkom zadávania zákaziek podľa ZVO zo dňa 6.9.2019, a ktoré tvoria **Prílohu č. 5** „**Všeobecné zmluvné podmienky“** tejto Zmluvy, pokiaľ nie je v tejto Zmluve dohodnuté inak. V prípade kolízie ustanovení Zmluvy a ustanovení Všeobecných zmluvných podmienok majú ustanovenia Zmluvy prednosť.
  4. Zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia na webovom sídle Objednávateľa podľa § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Zverejnenie zabezpečuje Objednávateľ.
  5. Meniť alebo dopĺňať ustanovenia tejto Zmluvy je možné len na základe dohody zmluvných strán, formou písomných, číslovaných dodatkov v súlade s § 18 zákona o verejnom obstarávaní, podpísaných oprávnenými zástupcami obidvoch zmluvných strán.
  6. Táto Zmluva je vyhotovená v 4 (štyroch) rovnopisoch s platnosťou originálu; 3 (tri) rovnopisy pre Objednávateľa a 1 (jeden) pre Zhotoviteľa.
  7. Zmluvné strany vyhlasujú, že si túto Zmluvu prečítali, neuzatvárajú ju v tiesni ani za nápadne nevýhodných podmienok, porozumeli jej a je jasným, určitým a verným vyjadrením ich vôle, čo potvrdzujú vlastnoručnými podpismi.
  8. Neoddeliteľnou súčasťou tejto Zmluvy sú:

Príloha č. 1: Opis predmetu zákazky (totožný s časťou D „Opis predmetu zákazky“ súťažných podkladov pre príslušnú časť)

Príloha č. 2: Projektová dokumentácia vyhotovená spoločnosťou PRODEX spol. s.r.o. (pre príslušnú časť)

Príloha č. 3: Návrh na plnenie kritérií – Výkaz výmer (totožný s predloženým v ponuke uchádzača pre príslušnú časť)

Príloha č. 4: Zoznam subdodávateľov

Príloha č. 5: Všeobecné zmluvné podmienky

Príloha č. 6: Zoznam kľúčových odborníkov

Príloha č. 7: Harmonogram výstavby

Príloha č. 8: Štandard náterov trakčných stožiarov

* 1. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto Zmluvy majú vždy prednosť ustanovenia textu zmluvy.

V Bratislave, dňa ........... V Bratislave, dňa ...........

**Objednávateľ: Zhotoviteľ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hlavné mesto SR Bratislava xxx**

Ing. Tatiana Kratochvílová xxx

námestníčka primátora xxx

**Zoznam Subdodávateľov**

v súlade s § 41 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Na realizácii Diela:

sa nebudú podieľať subdodávatelia a celý predmet zákazky uchádzač uskutoční vlastnými kapacitami

sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| Subdodávateľ (obchodné meno/názov, sídlo/miesto podnikania, IČO) | Predmet subdodávok | Podiel  v % | Osoba oprávnená konať za subdodávateľa  (Meno a priezvisko) | Adresa trvalého pobytu | Dátum narodenia |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

V ................................................., dňa ............................................. ......................................................................

pečiatka, meno a podpis uchádzača

Pozn.:

V zmysle § 2 ods. 5 písm. e) zákona o verejnom obstarávaní **je subdodávateľom hospodársky subjekt, ktorý uzavrie alebo uzavrel s úspešným uchádzačom písomnú odplatnú zmluvu na plnenie určitej časti zákazky.**

Subdodávateľ znamená fyzickú alebo právnickú osobu, ktorá na základe zmluvy s úspešným uchádzačom bude realizovať pre uchádzača určité plnenie v zmysle predmetu zákazky. Percentuálny podiel ich plnení je z celkovej ceny diela  s DPH.

**Zoznam kľúčových odborníkov**

|  |  |
| --- | --- |
| **Meno a priezvisko kľúčového odborníka** | **pozícia** |
|  |  |
|  |  |
|  |  |
|  |  |
|  |  |
|  |  |